钦定古今图书集成/理学汇编/经籍典/第053卷 > 《图书中五建极》
## 钦定古今图书集成/理学汇编/经籍典/第053卷 > 《图书中五建极》

图书之数，皆五居中土，五中一圈，大中至正，无偏无
倚，为理数之原，出于天，定于圣人。惟天人合德之君
体之，以建立皇极，为天下之标准，一本之图书中正
之理。故虚中五为《易》之太极，实中五为《范》之皇极。曰
建者，建立中五之土以为用也。故一土为王，正所谓
“图书相经纬，易范相表里”也。